**NOTA INFORMATIVĂ**

**la proiectul Hotărîrii Guvernului „Cu privire la aprobarea cuantumului premiilor pentru performanţele obţinute la ediția a I-a a Jocurilor Europene din anul 2015, or. Baku, Republica Azerbaidjan”**

Prima ediție a Jocurilor Europene se va desfășura în or. Baku, Republica Azerbaidjan în perioada 12-28 iunie 2015. Acțiunea sportivă este organizată sub egida Asociației Comitetelor Olimpice Europene (COE) și reprezintă o competiție olimpică destinată sportivilor din țările europene.

La prima ediție a Jocurilor Europene vor participa peste 6.000 de sportivi din 50 de ţări ale Europei. Republica Moldova va avea la Baku cea mai mare delegaţie din istoria participărilor la evenimentele olimpice, peste 90 de sportivi reprezentând 12 discipline sportive: înot, atletism, canoe, box, lupte, sambo, tir, tir cu arcul, taekwondo, scrimă, ciclism, judo.

Noua competiţie este cu atât mai importantă cu cât le va oferi sportivilor posibilitatea de a obţine calificarea la Jocurile Olimpice de la Rio de Janeiro, din 2016, la 11 probe sportive – atletism, înot, ciclism, tir cu arcul, tir, tenis de masă, taekwondo, triatlon, volei pe plajă, lupte și box. Prin urmare, la majoritatea probelor sportive vor participa seniori, dar vor există şi discipline unde se vor putea înscrie sportivi cu vârste sub 18 ani.

Probele de sport, la care s-au calificat sportivii Republicii Moldova:

|  |  |  |  |
| --- | --- | --- | --- |
| **Proba sportivă** | **Nr. calificărilor/bărbați** | **Nr. calificărilor/femei** | **Total/sportivi** |
| 1. Tir cu arcul | 1 | 1 | 2 |
| 1. Box | 9 | 1 | 10 |
| 1. Canoe | 1 | 1 | 2 |
| 1. Ciclism | 3 | - | 3 |
| 1. Scrimă |  | 1 | 1 |
| 1. Sambo | 1 | 3 | 4 |
| 1. Natație | 2 | 2 | 4 |
| 1. Lupte | 13 | 4 | 17 |
| 1. Tir | 1 | - | 1 |
| 1. Taekwondo | 3 | - | 3 |
| 1. Judo | 2 | - | 2 |
| 1. Atletism | 1 echipă/50persoane | | 50 |
|  |  | ***Total*** | ***99*** |

Reieșind din cele menționate, numărul sportivilor, participanților la JE 2015 este 99 de persoane la 12 probe sportive. Numărul total al participanților la JE 2015, antrenori, persoane oficiale și jurnaliști va fi ***140-150*** de persoane.

Importanţa Jocurilor Europene este foarte mare deoarece pentru o serie de sporturi, aceste întreceri vor reprezenta criteriu de calificare la Jocurile Olimpice de la Rio, din 2016. Din acest motiv Republica Moldova va fi reprezentată la Baku de cei mai valoroşi sportivi, pregătiţi să abordeze competiţia ca pe o ediţie a Jocurilor Olimpice.

Necesitatea acordării premiilor olimpice vine ca o stimulare şi menţinere a sportivilor de performanţă, a antrenorilor şi specialiştilor domeniului şi combaterea fenomenului naturalizării sportivilor autohtoni de către alte state.

**Ministru Serghei AFANASENCO**